CELEX: 62009CN0240
Language: fi
Date: 2009-07-03 00:00:00
Title: Asia C-240/09: Ennakkoratkaisupyyntö, jonka Najvyšším súdom (Slovakia) on esittänyt 3.7.2009 — Lesoochranárske zoskupenie VLK v. Ministerstvo životného prostredia Slovenskej republiky

26.9.2009   
            
            
               FI
            
            
               Euroopan unionin virallinen lehti
            
            
               C 233/3
            
         Ennakkoratkaisupyyntö, jonka Najvyšším súdom (Slovakia) on esittänyt 3.7.2009 — Lesoochranárske zoskupenie VLK v. Ministerstvo životného prostredia Slovenskej republiky
   (Asia C-240/09)
   2009/C 233/05
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Najvyšším súdom
   
      Pääasian asianosaiset
   
   
      Kantaja: Lesoochranárske zoskupenie VLK
   
      Vastaaja: Ministerstvo životného prostredia Slovenskej republiky
   
      Ennakkoratkaisukysymykset
   
   
               1)
            
            
               Onko mahdollista tunnustaa kansainvälisiin sopimuksiin liittyvä välitön sovellettavuus (self executing effect) 25.6.1998 tehdyn Århusin yleissopimuksen 9 artiklalle ja erityisesti sen 3 kappaleelle, kun otetaan huomioon tämän kansainvälisen yleissopimuksen keskeinen tavoite eli se, että siinä hylätään perinteinen näkemys kanneoikeudesta antamalla myös yleisölle tai niille yleisöön kuuluville, joita asia koskee, asianosaisen asema oikeudenkäynnissä, koska Euroopan unioni ei ole tähän mennessä toteuttanut yhteisön toimia sen täytäntöön panemiseksi, vaikka se liittyi kyseiseen kansainväliseen sopimukseen 17.2.2005?
            
         
               2)
            
            
               Onko mahdollista tunnustaa Århusin yleissopimuksen 9 artiklalle ja erityisesti sen 3 kappaleelle, joka on nyttemmin otettu osaksi yhteisön oikeusjärjestystä, yhteisöjen tuomioistuimen vakiintuneessa oikeuskäytännössä tarkoitettu yhteisön oikeuden välitön sovellettavuus tai välitön vaikutus?
            
         
               3)
            
            
               Mikäli ensimmäiseen tai toiseen kysymykseen vastataan myöntävästi, voidaanko Århusin yleissopimuksen 9 artiklan 3 kappaletta tulkita kyseisen kansainvälisen yleissopimuksen keskeisen tavoitteen kannalta siten, että ilmaisu ”viranomaisten toimet” kattaa myös päätöksen tekemisen käsittävän toimen, mistä seuraa, että yleisön mahdollisuus saattaa asia vireille tuomioistuimessa käsittää myös oikeuden riitauttaa sellainen viranomaisen päätös, jonka lainvastaisuudesta aiheutuisi seurauksia ympäristölle?